Okresná prokuratúra Bratislava I 
Kvetná 13, 820 05 Bratislava 2

Sp. zn. : 4 Pv 82/13/1101	Bratislava I, 18.9.2013
EEČ : 2-8-112-2013

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- od presne nezisteného času v Bratislave na Údolnej ulici bez vedomia a súhlasu poškodeného XXXXX XXXXX XXXXX neoprávnene užívala jeho záhradnú rekreačnú chatku, číslo listu vlastníctva XXXXX parcelného čísla XXXXX˛ a parcelného čísla 2XXXXX XXXXX, katastrálne územie XXXXX, obec XXXXX - mestská časť XXXXX, okres XXXXX XXXXX súpisného čísla XXXXX a to až do 08.05 hodiny dňa 13.03.2013, kedy bola zadržaná príslušníkmi Policajného zboru
- odo dňa 14.03.2013 v Bratislave na Údolnej ulici bez vedomia a súhlasu poškodeného XXXXX XXXXX XXXXX neoprávnene užívala jeho záhradnú rekreačnú chatku, číslo listu vlastníctva XXXXX parcelného čísla 2XXXXX a parcelného čísla XXXXX˛, katastrálne územie XXXXX, obec XXXXX - mestská časť XXXXX, okres XXXXX XXXXX súpisného čísla XXXXX a to až do 08.10 hodiny dňa 22.03.2013, kedy bola zadržaná príslušníkmi Policajného zboru

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník PZ Obvodného oddelenia PZ XXXXX - západ, Odboru poriadkovej polície Okresného riaditeľstva Policajného zboru v Bratislave I, uznesením číslo konania ORP - 444/SMZ-B1-2013 z 13.03.2013 podľa § 199 odsek 1 Trestného poriadku začal trestné stíhanie vo veci prečinu neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona a súčasne postupom podľa § 206 odsek 1 Trestného poriadku vzniesol okrem iných, obvinenie aj XXXXX za citovaný prečin na tom skutkovom základe, že od presne nezisteného času v Bratislave na Údolnej ulici bez vedomia a súhlasu poškodeného XXXXX XXXXX XXXXX neoprávnene užívala jeho záhradnú rekreačnú chatku, číslo listu vlastníctva XXXXX parcelného čísla XXXXX a parcelného čísla XXXXX, katastrálne územie XXXXX, obec XXXXX - mestská časť XXXXX, okres XXXXX XXXXX, súpisného čísla XXXXX a to až do 08.05 hodiny dňa 13.03.2013, kedy bola zadržaná príslušníkmi Policajného zboru. Následne dňom 22.03.2013, po vylúčení trestnej veci obvinenej XXXXX na samostatné konanie realizujúcim povereným príslušníkom PZ, tento ďalším uznesením, číslo konania ORP-515/SMZ-B1-2013 podľa § 199 odsek 1 Trestného poriadku začal trestné stíhanie vo veci prečinu neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona a súčasne postupom podľa § 206 odsek 1 Trestného poriadku vzniesol obvinenie XXXXX za uvedený prečin na tom skutkovom základe, že odo dňa 14.03.2013 v Bratislave na Údolnej ulici bez vedomia a súhlasu poškodeného XXXXX XXXXX XXXXX neoprávnene užívala jeho záhradnú rekreačnú chatku, číslo listu vlastníctva XXXXX parcelného čísla XXXXX a XXXXX m˛, katastrálne územie XXXXX, obec XXXXX - mestská časť XXXXX, okres XXXXX XXXXX, súpisného čísla XXXXX a to až do 08.10 hodiny dňa 22.03.2013, kedy bola zadržaná príslušníkmi Policajného zboru.
Uznesením povereného príslušníka PZ Obvodného oddelenia PZ XXXXX - západ, Odboru poriadkovej polície Okresného riaditeľstva Policajného zboru v Bratislave I zo dňa 10.05.2013, číslo konania ORP-446/SMZ-B1-2013 boli vyššie uvedené trestné veci obvinenej XXXXX podľa § 21 odsek 3 Trestného poriadku (per analogiam) s poukazom na § 18 odsek 1 Trestného poriadku spojené na spoločné konanie.

Na základe písomného príkazu sudcu pre prípravné konanie Okresného súdu XXXXX XXXXX číslo konania 0Tp 149/2013 z 26.03.2013 bolo nariadené vykonanie vyšetrenia duševného stavu obvinenej XXXXX. Vzhľadom k uvedenému dňom 27.05.2013, boli uznesením konajúceho povereného príslušníka PZ, číslo konania ORP - 446/SMZ-B1-2013 pribraté do konania, za účelom vyšetrenia duševného stavu obvinenej XXXXX a XXXXX, znalkyne z odboru zdravotníctva a farmácie, odvetvia psychiatrie, liečba alkoholizmu a toxikománie, gerontopsychiatrie, ktoré v závere svojho písomne podaného znaleckého posudku okrem iného skonštatovali, že obvinená XXXXX v čase trestnej činnosti trpela vážnou duševnou poruchou a to schizoafektívnou poruchou - manickou fázou a mentálnou retardáciou ľahkého stupňa. Konanie obvinenej bolo jednoznačne determinované chorobne a odtrhnuté od reality. Ovládacie a rozpoznávacie schopnosti boli v čase spáchania skutkov v plnom rozsahu vymiznuté. Podľa vyjadrenia znalkýň, obvinená XXXXX nie je schopná objektívne vnímať vzniknuté javy a vonkajšie podnety, tieto uchovávať v pamäti a správne vypovedať. Obvinená nie je schopná chápať zmysel trestného konania.

Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa ustanovenia § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenej XXXXX za prečin neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona ako aj za ďalší prečin neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona som podľa § 215 odsek 1 písmeno e) Trestného poriadku zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka